***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 68-27/2020.

***Jegyzőkönyv***

***Készült***: Pápakovácsi Község Önkormányzat képviselő-testülete 2020. október 22-én 16.00 órakor megtartott nyilvános testületi üléséről.

***Az ülés helye:*** *Polgármesteri Hivatal*

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Vándor Zoltán képviselő (3 fő)

Tanácskozási joggal részt vett: Kissné Szántó Mária jegyző

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Vegyes ügyek

(meghivó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

1. **Vegyes ügyek**
2. **Földterület vásárlás szándékról döntés**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben elmondta, hogy már több esetben felmerült a kérés, hogy a temetőbe közlekedők részére gyalogjárdát építsenek, mivel a közút melletti közlekedés nem biztonságos.

Lehetőségként felmerült, hogy a Devecseri utca páros oldalán – a most megépített térköves járda folytatásaként építsék ki a gyalogjárdát, mely a Pápakovácsiból Gannára vezető bekötő útig terjedne. Ehhez azonban a Devecseri utca 16. sz. alatti telekből (136 hrsz. 2326 m2) kellene megvenni egy területet, melynek folytatásaként már szintén önkormányzati terület van (182/5 hrsz.) . Az ingatlan tulajdonossal egyeztettek, hajlandó eladni a kert területéből a szükséges területet. Arra kérte a

képviselőket, hogy járuljanak hozzá a vásárlási szándékhoz, melynek alapján megrendelheti a földmérőtől a munkák elvégzését, terület megosztási vázrajz elkészítését. Természetesen ennek alapján a vételről, a megvásárolni kívánt terület vételáráról a képviselő-testület dönt.

A képviselők támogatták a javaslatot.

Pápakovácsi Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**71/2020. (X.22.) KT határozat**

Pápakovácsi Község Önkormányzat Képviselő-testülete egyetért azzal, hogy az Önkormányzat a Pápakovácsi 136 hrsz-u (2362 m2 területű) magántulajdonban lévő ingatlanból területet vásároljon a temetőbe vezető járda kiépítése céljára. Felhatalmazza a képviselő-testület a polgármestert, hogy a földmérőtől a terület megosztási vázrajzot megrendelje.

**Felelős**: polgármester

**Határidő:** 2020. október 31.

**b.) Képviselői keret felhasználása**

**Vándor Zoltán képviselő** szóbeli előterjesztésben javasolta, hogy a 2020. évi képviselői keretét – 30.000 Ft-ot – szeretné felajánlani a temetőbe napelemes lámpa vásárlására. A közelgő “halottak napja” alkalmából sokan mennek a temetőbe, ahol nincs közvilágítás, biztonságosabbá válna a közlekedés.

A polgármester kérte a képviselőket a szavazásra.

Pápakovácsi Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**72/2020. (X.22.) KT határozat**

Pápakovácsi Önkormányzat képviselő-testülete Vándor Zoltán képviselő képviselői keretének napelemes lámpa (temetőbe) vásárlására történő felhasználásával egyetért.

**c.) Nyugdijasok támogatása**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben javasolta, hogy az elmaradt nyugdijastalálkozó pótlásaként a nyugdijasok részére állítsanak össze csomagot, kb. 3000 Ft értékben.

A képviselők a javaslattal egyetértettek, a polgármester kérte a képviselőket a szavazásra.

Pápakovácsi község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**73/2020. (X.22.) KT határozat**

Pápakovácsi Önkormányzat Képviselő-testülete a Pápakovácsi lakóhellyel rendelkező nyugdijasok, nyugdijszerű ellátásban részesülők részére kb. 3000 Ft/fő értékben édességcsomagot vásárol.

Felkéri a képviselő-testület a polgármestert, hogy az édességek beszerzéséről és kiosztásáról gondoskodjon.

A döntéseket követően a polgármester kérte a képviselőket, hogy a zárt ülést követően helyezzék el a megemlékezés koszorúját a hősi emlékműnél, mivel a vírushelyzetre tekintettel ez évben nem tartanak nyilvános megemlékezést.

Több napirend nem volt, a képviselő-testület nyilvános ülését a polgármester 17.00 órakor bezárta, zárt ülésen folytatták a munkát.

***k.m.f.***

Burghardt Ferenc Kissné Szántó Mária

polgármester jegyző

.